OzLabs/hebrew-wiki-articles huggingface dataset:
סקו קייטה

סקו קייטה (בצרפתית: Seckou Keita; נולד ב-14 בפברואר 1978) הוא נגן קורה ומתופף מסנגל. מופיע רבות בפסטיבלים באירופה, בהם הפסטיבל הבינלאומי למוזיקה, אמנות וריקוד ופסטיבל גלסטונברי. קייטה תורם 50% מהכנסותיו לוועד הבינלאומי של הצלב האדום.

== תולדות חייו ==
נולד בעיר זיגינשור שבדרום סנגל. אביו הוא בן לשושלת קייטה, משפחת המלוכה של אימפריית מאלי. אמו היא משבט גריוטים (שאנשיו משמשים באופן מסורתי כמוזיקאים וכרוניקאים).

ב-1996 הופיע לראשונה עם דודו, סולו קיאוחו, בפסטיבל בנורווגיה, לאחר מכן הופיע בהודו ולאחר מכן עבר לבריטניה. בשנת 1998 שימש כנגן כלי הקשה בלהקת הפיוז'ן Baka Beyond והשתתף בהקלטת אלבומם East To West. בשנת 2001 ניגן בליל הבכורה של העלאת המחזמר מלך האריות בלונדון.

בשנת 2001 הוציא את אלבום הסולו הראשון שלו Baiyo ("יתום"). צלילי הנבל של הקורה מלווים במנדולינה, כינור, תופים וקולות. בשנת 2002, לאחר מסעי הופעות מוצלחים בבריטניה ושיתופי פעולה עם מוזיקאים אפריקאים (בהם סאליף קייטה ויוסו נ'דור), מערביים והודים, היה מועמד לפרס רדיו 3 BBC למוזיקת עולם (BBC Radio 3 Awards for World Music).

ב-2002 הקים קייטה שתי מסגרות עמן הוא מרבה להקליט ולהופיע. האחת היא להקת Jamoral, במסגרתה ביקש לשלב בין צלילי הקורה למוזיקה קצבית. הלהקה, ובה עשרה נגנים בכלים אפריקאים מסורתיים ושתי זמרות, הציעה שילוב של מסורת מוזיקת המנדינקה האפריקאית עם ג'אז וסווינג. המסגרת השנייה מונה נוסף אליו עוד ארבעה נגנים בני משפחתו. תקליטם הראשון Lindiane ראה אור ב-2003. שנה לאחר מכן הקים קייטה מסגרת נוספת, "רביעיית/חמישיית סקו קייטה" (Seckou Keita Quartet/Quintet או SKQ), המשלבת את המסורת המערב אפריקאית (סנגל, גמביה, גינאה ביסאו ומאלי) עם מוזיקה מערבית ומוזיקה אלקטרונית. ברביעייה חברים נגן הקונטרבס דוידה מנטובאני (Davide Mantovani), נגן כלי הקשה אלקטרוניים, סורבטה סוסו (Surahata Susso), נגן הכינור סמי בישאר (Samy Bishai) והזמרת בינטה סוסו (Binta Susso). אלבומה הראשון של SKQ, Afro Mandinka Soul...Tama Silo ראה אור ב-2006.

ב-2013 החל לשתף פעולה עם נגנית הנבל הוולשית קתרין פינץ' , ביוזמת המפיק גאי צ'יימברס. תקלטם הראשון, Clychau Dibon ראה אור באותה שנה. תקליטם מ-2018, SOLAR, התקבל בביקורות חיוביות במיוחד, שהתפעלו משיתוף הפעולה בין שני קולות הנבל, הנדמים כמגיעים ממסורות רחוקות כל-כך (מערבית/קלטית מזה ומערב-אפריקאית מזה) ועם זאת פועמים יחד בהרמוניה.

== קישורים חיצוניים ==

* 
* [https://www.catrinfinchandseckoukeita.com/ אתר שיתוף הפעולה של קייטה עם פינץ']
* [https://web.archive.org/web/20090924052232/http://www.bbc.co.uk/africabeyond/africaonyourstreet/features/17732.shtml ראיון ב-BBC] (מאורכב)
* [https://web.archive.org/web/20131016002303/http://www.africanmusiciansprofiles.com/SeckouKeita.htm סקו קייטה] באתר פרופילי מוזיקאים אפריקאים (מאורכב)
* [https://www.ents24.com/uk/tour-dates/seckou-keita-and-jamoral סקו קייטה וז'אמורל]

==הערות שוליים==

קטגוריה:מוזיקאים סנגלים
קטגוריה:מתופפים
קטגוריה:נגני קורה
קטגוריה:סנגלים שנולדו ב-1978
גן אבו נבוט

"גן אבו נבוט" הוא גן פסלים בתל אביב-יפו, המציג מעבודותיו של האמן הישראלי יגאל תומרקין.
==תיאור==
הגן ממוקם בדרך בן צבי בתל אביב-יפו, בחורשת עצי פיקוס השדרות, בסמוך למבנה סביל אבו נבוט. הוא הוקם באוגוסט 2000 ובו 18 פסלים שתרם האמן. בין העבודות הבולטות בו הפסלים "Macht Arbeit Frei?", "שבת של מכשפות", "מכונת קפקא" ו-"זיכרון העתיד".

==קישורים חיצוניים==

קטגוריה:יגאל תומרקין
קטגוריה:ישראל: גני פסלים
קטגוריה:אבו כביר
קטגוריה:דרך בן צבי
קטגוריה:תל אביב-יפו: פסלים
חוף באד

[[תמונת לוויין שצולמה על ידי נאס"א של אזור חוף נוקס, חוף באד, וחוף סברינה]]
חוף באד (באנגלית: Budd Coast) הוא אזור בארץ וילקס שבאנטארקטיקה.

חוף באד מוגדר כאזור החוף של אנטארקטיקה, הממוקם בין איי האץ' לבין כף וולדרון.

== היסטוריה ==
=== גילוי החוף ===
החוף התגלה בפברואר 1840 על ידי משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס.

וילקס טעה ברישום מיקום החוף (וציין כי הוא צפונית למיקומו בפועל).

החוף מופה לראשונה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה שנערך בעונת המחקר (הקיץ האנטארקטי) 1946–1947; במסגרת המיפוי התגלה מיקומו של החוף.

=== מקור השם ===
שמו של האזור ניתן לו על ידי צ'ארלס וילקס.

וילקס קרא לאזור על שמו של תומאס א. באד (Thomas A. Budd), שהיה רב-חובלים (master) בפועל של הסלופ פיקוק (USS Peacock), שהייתה אחת הספינות ששימשו את מסע החקר האנטארקטי של המשלחת.

גם מפרצון באד הנשפך אל מפרץ פיוג'יט במדינת וושינגטון שבארצות הברית, נקרא על שמו של תומאס באד.

== לקריאה נוספת ==
<div class="mw-content-ltr">• Lewis Smith, R.I., [https://link.springer.com/article/10.1007/BF00045476 Classification and ordination of cryptogamic communities in Wilkes Land, Continental Antarctica], Vegetatio 76, 155–166 (1988). https://doi.org/10.1007/BF00045476</div>

<div class="mw-content-ltr">• Goodwin, I. (1996), [https://findanexpert.unimelb.edu.au/scholarlywork/1013354-a-mid-to-late-holocene-readvance-of-the-law-dome-ice-margin--budd-coast--east-antarctica A mid to late holocene readvance of the law dome ice margin, Budd Coast, East Antarctica], Antarctic Science, 8(4), pp. 395-406. https://doi:10.1017/s0954102096000570</div>

<div class="mw-content-ltr">• Cameron, R. L., Goldich, S. S., & Hoffman, J. H. (1960), [https://www.diva-portal.org/smash/record.jsf?pid=diva2%3A647089&dswid=-1122 Radioactivity age of rocks from the Windmill Islands, Budd Coast, Antarctica], Stockholm contributions in geology, ISSN 0585-3532 ; 6:1</div>

<div class="mw-content-ltr">• Cameron, R.L. (1971), [https://agupubs.onlinelibrary.wiley.com/doi/10.1029/AR002p0001 Glaciological Studies at Wilkes Station, Budd Coast, Antarctica], In Antarctic Snow and Ice Studies, M. Mellor (Ed.). https://doi.org/10.1029/AR002p0001</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:2098 חוף באד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=352 חוף באד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1992&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף באד] באתר הגאזט האנטארקטי המשווה SCAR של ממשלת אוסטרליה
* [https://visibleearth.nasa.gov/images/57052/knox-coast-budd-coast-sabrina-coast-and-banzare-coast-antarctica תמונת לוויין של החוף] באתר נאס"א
* [https://geographic.org/geographic_names/antname.php?uni=2098&fid=antgeo_104 תצלום לוויין של אזור חוף באד]
* [https://www.marineregions.org/gazetteer.php?p=details&id=9493 חוף באד] באתר marineregions

== הערות שוליים ==

באד
באד
בוטפלאד

בּוֹטְפָּלָאד (בהונגרית: Botpalád) הוא כפר במחוז סבולץ'-סטמאר-ברג שבצפון מזרח הונגריה.

==יהודי בוטפלאד==
יהודים חיו בבוטפלאד בתקופות זמן שונות. ובמקום היה בית קברות. בשנת 1944 יהודי בוטפלאד עם שאר יהודי הונגריה גורשו ונרצחו בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|25
|
|-
|1880
|44
|830
|-
|1910
|52
|
|-
|1920
|35
|
|-
|1930
|26
|
|-
|1941
|15
|939
|-
|}

==קישורים חיצוניים==

* 
==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
הבשורות של ירושלים

הבשורות של ירושלים (בגאורגית: იერუსალიმის ოთხთავი სახარება, יְרוּסָאלִימִיס סַאֲחָרֶבָּה) או ארבעת הבשורות של ירושלים או הארבעה של ירושלים (גאורגית: იერუსალიმის ოთხთავი ოთხთავი, יְרוּסָאלִימִיס אוֹתְחְתָאוִוי) הוא כתב-יד מאוייר של ארבע הבשורות כתב-היד כתוב בשפה הגאורגית, בכתב הנוסחורי ומתוארך למאות ה־12–13. כיום הוא נמצא בספרייה הלאומית של צרפת (סימון: Géo 28).

על פי צוואה המצורפת לכתב-היד, הבשורות הועתקו בגאורגיה ונתרמו למנזר המצלבה בירושלים. כתב-היד כתוב על קלף באיכות גבוהה. עובי הגיליונות שונה מדף לדף. גודל כל עמוד 18x24 ס"מ. כותרות ואותיות תחיליות כתובות באותיות גדולות בדיו אדומה. קווי מתאר של חלק מהאותיות הגדולות מוזהבים. כתב-היד מעוטר בשמונה מיניאטורות. מתוכם ארבעה לוחות קאנוניים וארבע מיניאטורות של המבשרים. המיניאטורות מוצגות על עמודים נפרדים כשהצד האחורי שלהם לבן. לפני כל בשורה ישנו אינדקס פרקים ופסוקים.

כתב היד נכרך ארבעה פעמים: בפעם הראשונה במאה ה־13 כפי שמעיד אזכור של כורך הספרים בכתב היד עצמו. בפעם השנייה במאה ה־16 (גם כן צוין בכתב היד). בפעם השלישית במאה ה־18 המאה (צוין בכתב יד) ובפעם הרביעית במאה ה־19 או ה־20.

כתב היד הועתק על ידי מָאל דַּוְוִיתִיסְדְּזֶה. על פי הצוואה, לכתב היד היה כיסוי מעוטר עם כריכה יקרה של זהב וכסף (אבזמים וברגים) וכך הוא נשלח למנזר המצלבה. תיארוך כתב-היד על פי סימנים פליאוגרפיים בוצע על ידי החוקרים אֶכְּווְתִּימֶה תָּאקָאִישְׁווִילִי שתיארך את כתב היד למאה ה־13 ואֵלֵנֶה מֶטְרֵווֶלִי שתיארכה למאה ה־12. הכריכה מהמאה ה־16 הוזמנה על ידי וְלַסִּי סַאֲקַדְזֶה, הארכיבישוף של אוּרְבְּנִיסִי .

כתב היד מהווה מקור חשוב לחקר יחסי הגאורגים והדוברי הלטינית בירושלים. כתב היד מלווה בדיווחים על צלבני ירושלים.

==קישורים חיצוניים==

* [https://gallica.bnf.fr/services/engine/search/sru?operation=searchRetrieve&version=1.2&query=%28gallica%20all%20%22btv1b8455924h%22)&lang=fr&suggest=0 גאליקה]
* [https://archivesetmanuscrits.bnf.fr/ark:/12148/cc13700v גאליקה על כתב היד], 
* [https://gallica.bnf.fr/ark:/12148/btv1b10093312x/ כתב היד סרוק]

==הערות שוליים==

קטגוריה:כתבי יד גאורגיים
קטגוריה:כתבי יד מאוירים
פרימלפס

פרימלפס (שם מדעי: Primelephas; מילולית: "פיל ראשון") הוא סוג של פילאי פרהיסטורי ממשפחת הפיליים, שהתקיים במשך המיוקן והפליוקן באפריקה ואסיה.

סוג זה תואר ממאובנים שהתגלו במרכז ומזרח אפריקה לאורך הבקע הסורי אפריקני, ביניהם במשולש עפר באתיופיה וכן באסיה כשרוב הממצאים כללו שרידים קטועים של לסתות ושיניים שטוחות ורחבות. הסוג תואר בידי וינסנט מגליו ב-1970 והוא כולל 2 מינים: P. gomphotheroides ו-P. korotorensis.

פילאי זה הכיל 4 חטים בלסתותיו בשונה מהפילים המודרניים. בעבר שויך למשפחת הגומפותריומיים אך בהמשך הועבר לפיליים כשהוא נחשב לאביהם של הממותות והפילים המודרניים, אשר התפצלו ממנו לפני 6 עד 4 מיליון שנה.

==קישורים חיצוניים==

קטגוריה:פיליים נכחדים
קטגוריה:מגה-פאונה של הנאוגן באפריקה
קטגוריה:מאובני טקסונים שתוארו ב-1970
רינכותריום

רינכותריום (שם מדעי: Rhynchotherium) הוא סוג של פילאי קדום ממשפחת הגומפותריומיים, שהתקיים במשך המיוקן והנאוגן שלפני 13.6 עד 3.6 מיליון שנה מזמננו. סוג זה הכיל מין אחד - Rhynchotherium falconeri, אשר חי באמריקה הצפונית בין אריזונה למקסיקו. הוא התפתח מהגומפותריום ולעיתים נחשב כמין בסוג זה והיה קרוב גם לקיווירוניוס. הסוג תואר ב-1868 בידי החוקר הסקוטי יו פלקונר .

הרינכותריום היה פילאי בעל לסתות מוארכות עם ארבעה חטים חזקים ושטוחים משתי הלסתות. שיניים אלה עזרו לו לחפור באדמה מזון או לנבור דרך ענפים ושיחים אחרי עלים לאכילה. נמצאו שרידים רבים שלו יחדיו כך שכנראה הוא חי בעדרים שנדדו בחיפוש מזון.

===מינים לשעבר בסוג===
בעבר שויכו לסוג מינים רבים שהתבטלו או הועברו לסוגים אחרים, חלקם נקראו בטעות מסטודון:
* Mastodon shepardi
* Mastodon euhypodon - הועבר לסוג גומפותריום
* Tetrabelodon brevidens
* Dibelodon praecursor
* Rhynchotherium rectidens
* Aybelodon hondurensis
* Blickotherium blicki
* Rhynchotherium anguirivale

==קישורים חיצוניים==

קטגוריה:בעלי חיים שתוארו ב-1868
קטגוריה:טקסונים שתוארו בידי יו פלקונר
קטגוריה:גומפותריומיים
קטגוריה:מגה-פאונה של הנאוגן באמריקה הצפונית
Right Now (שיר של ניק ג'ונאס ורובין שולץ)

"Right Now" הוא סינגל של הזמר האמריקאי ניק ג'ונאס, בשיתוף פעולה עם המוזיקאי, התקליטן והמפיק המוזיקלי הגרמני רובין שולץ. השיר יצא לאור על ידי איילנד רקורדס וסייפהאוס רקורדס , ב-24 באוגוסט 2018. אף על פי שהשיר היה סינגל הסולו האחרון של ג'ונאס, לפני שהאחים ג'ונאס התאחדו ב-2019, הוא הוציא את השיר "Spaceman" ב-25 בפברואר 2021.

== רקע והוצאה ==
ב-9 באוגוסט, במהלך ראיון עם Teen Vogue, ניק הכריז שיוצא את השיר, והוא אמר כי: <ref></ref> השיר יצא ב-24 באוגוסט 2018.<ref></ref> עם צאת השיר, מספר מבקרים שיערו שהשיר נכתב על אשתו של ג'ונאס, פריאנקה צ'ופרה.<ref></ref><ref></ref> ב-24 באוגוסט, סקיילר גריי העלתה סטורי באינסטגרם שלה, והסבירה מי נתן השראה לשיר: <ref></ref>

== ביקורת ==
קאט בין, מבילבורד אמרה כי השיר הוא .<ref></ref>

== הופעות חיות ==
ב־7 בספטמבר 2018 ביצעו ג'ונאס ושולץ את השיר בשידור חי בתוכנית "The Tonight Show Starring Jimmy Fallon" .<ref></ref>

== וידאו קליפ ==
הווידאו קליפ של השיר יצא ב-28 בספטמבר 2018. בווידאו קליפ ניתן לראות את ג'ונאס שר את השיר על רקע שחור.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי רובין שולץ
קטגוריה:שירים באנגלית
קטגוריה:שירים שנכתבו על ידי ניק ג'ונאס
קטגוריה:שירים שנכתבו על ידי סטיב מק
קטגוריה:שירים שנכתבו על ידי סקיילר גריי
קטגוריה:שירים שנכתבו על ידי רובין שולץ
קטגוריה:שירים שהופקו על ידי סטיב מק
קטגוריה:שירי דאנס-פופ
קטגוריה:שירים אלקטרוניים אמריקאיים
קטגוריה:סינגלים בהוצאת אינטרסקופ רקורדס
סוזן צימרמן

סוזן וינונה צימרמן-אדוארדס (באנגלית: Suzanne Winona Zimmerman-Edwards; 13 ביולי 1925 – 14 במרץ 2021) הייתה שחיינית אמריקאית, סגנית אלופה אולימפית (לונדון 1948) במשחה ל-100 מטר גב.

== ביוגרפיה ==
צימרמן נולדה וגדלה בפורטלנד, אורגון. היא התאמנה בהדרכתו של ג'ק קודי.

===אלופת ארצות הברית===
באליפות ארצות הברית שנערכה בשנת 1942 זכתה צימרמן לראשונה במדליית זהב במשחה ל-100 מטר חופשי. לאחר מכן היא זכתה ב-7 תוארי אליפות ארצות הברית במשחי הגב, ב-6 השנים הבאות.

בעקבות מלחמת העולם השנייה החמיצה צימרמן את אולימפיאדת 1944 ואת האפשרות לזכות במדליות.

===סגנית אלופה אולימפית===
באולימפיאדת לונדון (1948) זכתה צימרמן במדליית כסף במשחה ל-100 מטר גב בתוצאה של 1:16.0 דקות, אחרי קארן הארופ מדנמרק שקבעה שיא אולימפי חדש של 1:14.4 דקות ולפני ג'ודי ג'וי דייוויס מאוסטרליה (1:16.7 דקות).

צימרמן נישאה לגורדון אדוארדס ונולדו להם שני ילדים.

== ראו גם ==

==קישורים חיצוניים==

קטגוריה:שחייניות גב אמריקאיות
קטגוריה:שחייני גב אמריקאים
קטגוריה:שחייניות חופשי אמריקאיות
קטגוריה:שחייניות באולימפיאדת לונדון (1948)
קטגוריה:זוכות מדליית כסף אולימפית אמריקאיות: שחייה
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2021
חום מסיבה לא ברורה

חום מסיבה לא ברורה (Fever of unknown origin), הוא מצב קליני שבו לחולה יש חום ממושך ללא גורם הנראה לעין.

לפי עקרונות הרפואה הפנימית של הריסון (מהדורה 20), בשביל אבחנה של חום מסיבה לא ברורה צריכים להתקיים ארבעה תנאים:

# חום של לפחות 38.3 מעלות צלזיוס בשתי מדידות שונות.
# תחלואה של שלושה שבועות רצופים.
# העדר חוסר חיסוני ידוע.
# אטיולוגיה שנותרת לא ברורה גם לאחר אנמנזה מקיפה, בדיקה גופנית ובדיקות מעבדה בסיסיות.

הגורמים השכיחים ביותר לחום מסיבה לא ברור הם זיהומים, מחלות של מערכת החיסון, מחלות ממאירות וגמילה מסמים.

== הערות שוליים ==

קטגוריה:רפואה
קטגוריה:מחלות
קטגוריה:רפואה פנימית
צגנדאניאד

צֶגֵנְדָאנְיָאד (בהונגרית: Cégénydányád) הוא כפר במחוז סבולץ'-סטמאר-ברג שבצפון מזרח הונגריה.

הכפר הוקם בשנת 1912 לאחר איחוד שני הכפרים צגן (Cégény) ודאניאד (Dányád).

בדומה ליישובים רבים באירופה, גם אוכלוסיית צגנדאניאד קטנה משמעותית בעשרות השנים האחרונות, מ-751 תושבים בשנת 1990 עד 636 תושבים בשנת 2020.

==יהודי צגנדאניאד==
יהודים חיו בצגנדאניאד בתקופות זמן שונות. ובמקום היה בית קברות.

בדף הקהילה של יהודי צגנדאניאד במפקד קהילות הונגריה משנת 1944 נכתב כי בקהילה 64 חברים, מזכיר הקהילה הוא יוסף ווייס, וכן מצורף מכתב המספר על עניותם של יהודי הקהילה רב הקהילה היה הרב זאב וולף גינצלר, אב בית הדין בפהרגיארמט

בשנת 1944 יהודי צגנדאניאד עם שאר יהודי הונגריה גורשו ונרצחו בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|16
|
|-
|1880
|61
|760
|-
|1910
|70
|
|-
|1920
|38
|
|-
|1930
|45
|
|-
|1941
|52
|1,017
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA424#v=onepage&q&f=false צגנדאניאד] בפנקס הקהילות הונגריה, עמוד 424
*צאגאן'-דאנ'אד, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 316. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
צ'הולץ

צ'הולץ (בהונגרית: Csaholc) הוא כפר במחוז סבולץ'-סטמאר-ברג שבצפון מזרח הונגריה.

צ'הולץ וסביבתה מיושבים עוד מימי קדם, בסביבתה נמצאו ממצאים מתקופת הברונזה (מגל, צמיד, חנית, נרתיק של גרזן וחרב)

==יהודי צ'הולץ==
יהודים חיו בצ'הולץ בתקופות זמן שונות. הקהילה במקום קיבלה את שירותי הדת משנת 1885 מקהילת פהרגיארמט, אך לקהילה היה בית קברות משלה ובמקום עדיין קיים בית קברות יהודי ובו כ-21 מצבות.

באפריל 1944 נלקחו יהודי צ'הולץ לקהילת גצ'אי שם רוכזו בבניין אחד. כעבור כמה ימים הועברו לגטו מאטסלקה ומשם נלקחו למחנה ההשמדה אושוויץ.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|17
|
|-
|1880
|35
|496
|-
|1910
|46
|
|-
|1920
|31
|
|-
|1930
|29
|
|-
|1941
|27
|667
|-
|}

==קישורים חיצוניים==

* 
* [https://collections.ushmm.org/search/catalog/irn608179 ראיון עם מרטין קון] ניצול שואה יליד צ'הולץ.
==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
יחסי ארמניה – דרום אפריקה

יחסי ארמניה–דרום אפריקה הם היחסים הדיפלומטיים שבין ארמניה ודרום אפריקה.

== סקירה כללית ==
שתי המדינות כוננו יחסים דיפלומטיים ב-23 ביוני 1993, לאחר עצמאותה של ארמניה בעקבות קריסת ברית המועצות. שתי המדינות משתפות פעולה בכמה ארגונים בינלאומיים, ובכלל זה באו"ם.

== יחסים כלכליים ==
בשנת 1996 עמד מחזור הסחר הארמני-דרום אפריקאי על 50 מיליון דולר. למעשה מחזור המסחר כלל רק ייבוא ארמני של יהלומים דרום אפריקאים לתעשיית חיתוך היהלומים הארמנית.

== נציגויות דיפלומטיות ==
* ארמניה מיוצגת בדרום אפריקה באמצעות שגרירותה בקהיר, מצרים.
* דרום אפריקה מיוצגת בארמניה באמצעות שגרירותה בקייב, אוקראינה.

== קישורים חיצוניים ==

== הערות שוליים ==
צ'אסלו

צ'אסלו (בהונגרית: Császló) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית צ'אסלו קטנה משמעותית בעשרות השנים האחרונות, מ-385 תושבים בשנת 1990 עד 338 תושבים בשנת 2020.

==יהודי צ'אסלו==
יהודים חיו בצ'אסלו בתקופות זמן שונות. לקהילה היה בית קברות משלה ובמקום עדיין קיים בית קברות יהודי ובו כ-10 מצבות מוזנחות. 

בשנת 1944 גורשו ונרצחו יהודי צ'אסלו יחד עם שאר יהודי הונגריה בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|28
|
|-
|1880
|49
|466
|-
|1910
|27
|
|-
|1920
|17
|
|-
|1930
|16
|
|-
|1941
|25
|629
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
ברק כתום

"ברק כתום" היא מערכת קשר רדיו, שהוקמה בישראל לשם יצירת תקשורת אמינה בין כל גופי החירום וההצלה בישראל. המערכת מבוססת על ציוד מסדרת ASTRO 25 של מוטורולה סולושנס ישראל.

בעקבות אסון השרפה בכרמל בדצמבר 2010, שבו התגלו ליקויים ביכולת של גופי ההצלה והחירום השונים לתקשר ביניהם, עקב שימוש בתדרים נפרדים ובמערכות קשר נפרדות, החליטה הממשלה על שיפור היערכות העורף למקרי חירום ואסונות, ובכלל זה להקים להקים ועדה בין-משרדית, בראשות רשות החירום הלאומית (רח"ל), לבחינת חלופות למערכת תקשורת ושליטה ארצית לחירום. מאפייני מערכת התקשורת הוגדרו: "מערכת רדיו לאומית משותפת ואחידה לכלל גופי החירום וההצלה שתאפשר תקשורת רציפה בין הארגונים במצב חירום ובאירוע אסון המוני, וללא תלות במערכת התקשורת של חברות הסלולר".

ביולי 2012 החליטה הממשלה על הקמת מערכת רדיו לאומי, ובמאי 2013 נקבעו כללי תקצוב המערכת. להקמת המערכת נבחרה חברת מוטורולה סולושנס ישראל, שסיפקה מכשירי קשר וציוד מסדרת ASTRO 25 שלה, מבוססת IP, בתקן APCO-25 . החברה עסקה גם בתחזוקה שוטפת של המערכת.

במשטרת ישראל הופעלה מערכת בשם "ניצן", ובפיקוד העורף הופעלה בשנת 2011 מערכת "ברק כתום", ושתי המערכות מתקשרות ביניהן. אל מערכת "ברק כתום" התחברו המשרד להגנת הסביבה, רשות הכבאות וההצלה, רשות הטבע והגנים, משמר הכנסת, חברת החשמל לישראל וקב"טים ברשויות המקומיות. נכון למאי 2021 טרם הושלם חיבור מגן דוד אדום לרשת זו, והיא משמשת רק את הפיקוד הבכיר והחמ"ל של הארגון, אך לא את אנשי ההצלה בשטח. בדו"ח מבקר המדינה לשנת 2016 נמתחה ביקורת על כך שמגן דוד אדום לא חובר למערכת. בשנת 2018 עלה חוסר החיבור של מד"א לדיון בוועדת המשנה של ועדת החוץ והביטחון למוכנות העורף.

==קישורים חיצוניים==
* [http://www.amutakesher.org.il/_Uploads/dbsAttachedFiles/ilandavidi.pdf רדיו לאומי רב ארגוני], מצגת של רשות החירום הלאומית, 26 ביולי 2011
* 

==הערות שוליים==

קטגוריה:קשר רדיו
קטגוריה:פיקוד העורף
טירת הוהנשוואנגאו

טירת הוהנשוואנגאו (בגרמנית: Schloss Hohenschwangau) היא טירה מהמאה ה-19, ששימשה כמעונו של לודוויג השני, מלך בוואריה. היא שוכנת בדרום גרמניה, בעיר הוהנשוואנגאו, סמוך לעיר פוסן, בדרום-מערב בוואריה, קרוב לגבול אוסטריה.

== היסטוריה ==
טירת הוהנשוואנגאו הייתה קיימת מאז המאה ה-12. במאה ה-16 גרו בה אבירי הוהנשוואנגאו. הטירה החליפה ידיים מספר פעמים, עד שנהרסה כליל במהלך מלחמות באזור.

מקסימיליאן השני, מלך בוואריה, רכש את הריסות הטירה בשנת 1832 ובנה אותה מחדש, בהתאם לתוכניות המקוריות של המבנה. לאחר סיום הבנייה השתמשו בה בני המשפחה כמעון קיץ וכבקתת ציד.

החל משנת 1928 הטירה נמצאת ברשות קרן בית ויטלסבאך<ref name=":0"></ref>.

פירוש שמה של הטירה הוא "האזור הגבוה של הברבור". הברבור היה החיה ההרלדית באזור זה, ומקסימילאן השני רצה להדגיש את חשיבותה, וקרא כך למבנה.

== חדרי הטירה ==
בין חדרי הטירה הרבים מצויים החדרים הבאים<ref name=":0" />:
* אולם הגיבורים – אולם בעל ציורי קיר העוסקים במלחמות.
* החדר האוריינטלי – שימש כחדרה של הנסיכה מריה מפרוסיה, אמו של המלך לודוויג השני. המלך מקסימיליאן השני ריהט אותו מחדש לאחר שובו ממסע בטורקיה וביוון בשנים 1832–1833.
* חדר הוהנשטאופן – שימש כחדר המוזיקה של המלך לודוויג. המלחין ריכרד וגנר ניגן בפסנתר הניצב בחדר בעת שביקר בטירה.
* חדר טאסו – מכיל ציורי קיר ותקרה הכוללים נוף ושמיים מלאי כוכבים.
* חדר ברכטה – שימש כחדר הכתיבה של הנסיכה מריה. ציורי הקיר כוללים את סצנת הולדת המלך קרל הגדול. כל חדרי הארמון עוצבו בידי מוריץ פון שווינד ולודוויג לינדנשמידט.

== פארק הוהנשוואנגאו ==
הטירה שוכנת בפארק המעוצב בסגנון אנגלי, וכולל אגם. הפארק תוכנן בידי אדריכל הנוף קרל אוגוסט סקל.

==קישורים חיצוניים==

* 

== הערות שוליים ==

קטגוריה:גרמניה: טירות
קטגוריה:בוואריה: ארמונות
רפואה ושמחה

רפואה ושמחה היא מלכ"ר, המפעיל מערך התנדבותי עם כ-8,000 מתנדבים ושלרשותו מספר אמבולנסים.<ref></ref>

== היסטוריה ==
הארגון הוקם ב-2004 על ידי ישראל מרדכי צישינסקי. מנכ"ל העמותה הוא מאיר קווין.<ref></ref>

העמותה מבוססת על תרומות של ארגונים ואנשים פרטיים.<ref></ref><ref></ref>

העמותה עוסקת בהבאת תרופות לנזקקים, הסעות אמבולנסים ומימון תרופות למעוטי יכולת.

במהלך מגפת הקורונה בישראל דאגה העמותה לחולים הנמצאים בבידוד, בהובלת מזון ובתרופות באמצעות קבוצות וואטסאפ ואלפי מתנדבים.<ref></ref><ref></ref>

ב-2021 נחנכה יחידת אופנועים של הארגון.<ref></ref>

== פרסים והוקרה ==
* 2008 - אות "מגן שר הבריאות"
* 2021 - אות הנשיא למתנדב על פועלם בתקופת מגפת הקורונה בישראל.

== קישורים חיצוניים ==
* 
* 

== הערות שוליים ==

קטגוריה:ירושלים: עמותות
קטגוריה:מקבלי אות הנשיא להתנדבות
ילדה יחפה

"ילדה יחפה" הוא שיר שפרסמה באוקטובר 1991 היוצרת אסתר שמיר<ref></ref> והלחין גלעד עצמון.
השיר נכתב עבור הזמרת ירדנה ארזי ובהשראת דמותה.

== פרסום השיר ==
השיר "ילדה יחפה" פורסם כסינגל באוקטובר 1991 ולאחר מכן נכלל באלבום "אנשים זרים" שיצא בשנת 1992. "ילדה יחפה" היה המצליח בשירי האלבום אנשים זרים. השיר הופיע משך 20 שבועות במצעד הפזמונים של רשת ג' והגיע למקום שביעי במצעד השנתי. הוא נחשב עד היום כאחד מלהיטיה של ירדנה ארזי.

בשנת 2017 חידשה אסתר שמיר את מילות השיר, הלחינה אותו בקצב מתון יותר וביצעה אותו כביטוי לתחושותיה. ביוני 2018 בחר ארגון שוברות שוויון את השיר ילדה יחפה כביטוי למחאה ציבורית על מעשה אונס ילדה.

== הרעיון הגלום בשיר ==
הדמות הניצבת במוקד השיר היא ילדה יחפה וקלועת הצמות אשר שרה שירי מולדת (בדומה לזמרת ירדנה ארזי שהתפרסמה בזכות הצמות הקלועות לראשה ומנהגה להצטלם בתקשורת יחפה) ותוהה על עתידה. דמות הילדה היא רמז לתמימות שאפיינה בעבר את החברה הישראלית. השיר שואל אם בארץ של הילדה היחפה יפרחו "דם מכבים", המסמל שכול ומלחמות, או "פרחי לילך", המבטאים תקוה ואהבה. הילדה היחפה המהווה מקור של חלום והשראה "הלכתי איתך עמוסת חלומות, אני ורבים אחרים שכמותי" מתבקשת לא לעצום את עיניה ולהמשיך בדרכה.

== קישורים חיצוניים ==

== הערות שוליים ==

קטגוריה:שירי 1991
קטגוריה:סינגלים מ-1991
קטגוריה:שירי ירדנה ארזי
קטגוריה:שירים בעברית
קטגוריה:שירים שנכתבו על ידי אסתר שמיר
קטגוריה:שירים שהולחנו על ידי גלעד עצמון
קטגוריה:שירים שהופקו על ידי יעקב גלעד
קטגוריה:סינגלים בהוצאת NTE
נומידותריום

נומידותריום (שם מדעי: Numidotherium; משמעות השם: "בהמת פוספט") הוא סוג נכחד של פילאי קדום ממשפחת הנומידותריים, אשר חי במשך האאוקן של צפון אפריקה לפני 46 מיליון שנה מזמננו. סוג זה הכיל מין אחד - Numidotherium koholense.

יונק זה הגיע לגובה 90 עד 100 ס"מ בכתפיו ולמשקל של 200 עד 300 ק"ג, מה שהופך אותו לאחד מהגדולים שבמשפחתו, אשר הכילה חלק מהפילאים הקטנים ביותר.

המאובנים של פילאי זה התגלו באלג'יריה ובלוב שבאותה תקופה היו לחות בהרבה מכיום וכללו אזורי ביצות ומקווי מים. היונק הקדום היה בעל חוטם קצר דמוי חדק של טפיר ובעל שיניים חדות דומות לשיני שפן. הוא היה בעל גוף חביתי שתמך במשקלו והיה בעל כפות קטנות עוטות פרסות.

הנומידותריום הזכיר במעט את הבריתריום שאולי התפתח ממנו וחי בדומה להיפופוטם באזורי ביצות וליחך עלים, פירות וצמחי מים.

==קישורים חיצוניים==

קטגוריה:נומידותריים
קטגוריה:מגה-פאונה של הפלאוגן באפריקה
קטגוריה:יונקים שחיו באאוקן באפריקה
הכוחות המזוינים הלאומיים של מולדובה

חיילים מולדובים מהחטיבה השנייה במסדר
מצעד חיל האוויר
הכוחות המזוינים הלאומיים של מולדובה (ברומנית: Forțele Armate ale Republicii Moldova) הם הכוחות הצבאיים של רפובליקת מולדובה, הכוחות אחראיים להגנת ושלמות של הרפובליקה. המחולקים לשתי זרועות עיקריות ולמספר תתי זרועות. המפקד העליון העומד בראש הכוחות המזוינים הוא הנשיא, וכיום זו מאיה סנדו.

במולדובה אין גיוס חובה ונכון לשנת 2018 כוח האדם מנה כ-8,000 חיילים בשירות פעיל ועוד כ-60,000 במילואים.

== צורת ארגון ==
לכוחות המזוינים של מולדובה שתי זרועות עיקריות והן הצבא הלאומי והקרבינייר.<ref></ref>

=== הצבא הלאומי ===
הצבא הלאומי מחולק לצבא היבשה וחיל האוויר. ציוד הצבא כולל כ-170 קני ורקטות ארטילריה, כ-300 כלי רכב משוריינים ומספר קטן של טנקים.

צבא היבשה כולל שלוש חטיבות חי"ר, חטיבת תותחנים אחת, גדוד כוחות מיוחדים, ומספר גדודים עצמאיים לאבטחה ומשימות שמירת שלום של האיחוד האירופי והאו"ם.
רונדל של חיל האוויר המולדובי]]
חיל האוויר משמש בעיקר למטרות הגנה אווירית ולרשותו מספר מצומצם של כלי טיס לתובלה.

=== הקרביניירי המולדובי ===
סמל הקרביניירי המולדובי
הקרביניירי המולדובי הם כוח הז'נדרמריה של מולדובה הקרביניירי המולדובי אמור להבטיח, יחד עם המשטרה או באופן עצמאי את הסדר הציבורי, הגנה על זכויות וחירויות של אזרחים, נכסי בעלים ומניעת הפרות חוק. מבנה הסוכנות מבוסס על קרביניירי האיטלקי, שם הוא מקבל את שמו. במחלקת כוחות הקרוויין יש 5 יחידות צבאיות וכ -2,000 חיילים העובדים על בסיס חוזה זמן.

בנוסף לכוחות המזוינים יש את כוח הדנובה הוא יחידת שיטור ימית, ובעבר גם את משמר הגבול המולדובי שהועבר למשרד הפנים.

== היסטוריה ==

ב-2 בנובמבר 1990, לפני קבלת העצמאות במולדובה, הורה הסובייט העליון המולדובי על הקמת של המשמר הרפובליקני המולדובי (Garda Republicană) כסוכנות ממשלתית צבאית. בהמשך הפך כוח זה לצבא מולדובה עם קבלת עצמאותה של רפובליקת מולדובה.

במרץ 1992, שלחה ממשלת מולדובה את צבאה להשתלט על החבל, ובין הצדדים פרצה מלחמת טרנסניסטריה. הכוחות המזוינים של טרנסניסטריה נעזרו במתנדבים אוקראינים ורוסיים אך נשענו בעיקר על יחידות צבא מתוך הארמייה ה-14 הסובייטית שהוצבה בטרנסניסטריה ופעלה עצמאית והורכבה ברובה מחיילים מקומיים. מולדובה לא הצליחה להשתלט על המחוזות המורדים והיא פנתה לעזרת הארגון לביטחון ולשיתוף פעולה באירופה בבקשה להצבת כוח צבאי לפיקוח על האזור. ניסיון זה נכשל והמלחמה הסתיימה ביולי 1992, בהסכם הפסקת אש בתיווך נשיא רוסיה בוריס ילצין. בהסכם שהביא לסוף העימות.

ב-30 באוקטובר 1992, מולדובה אשררה את האמנה בדבר כוחות צבא קונבנציונליים באירופה , שהטילה הגבלות מקיפות על רכישה והחזקה של ציוד צבאי קונבנציונלי, וקידמה השמדה של כלי נשק וציוד צבאי שאינם עומדים בקטגוריות שנקבעו באמנה. ב-11 באוקטובר 1994 מולדובה חתמה על האמנה למניעת הפצת נשק גרעיני והצבא שלה לא מחזיק בנשק גרעיני, כימי, וביולוגי.

ב-16 במרץ 1994 מולדובה הצטרפה ליוזמת שותפות לשלום של נאט"ו.

==קישורים חיצוניים==

* 

==הערות שוליים==

מולדובה
קטגוריה:מולדובה: צבא וביטחון
יסמין סאקס פרידמן

יסמין סאקס-פרידמן (נולדה ב־12 ביוני 1973, י"ב בסיון ה'תשל"ג) היא חברת הכנסת מטעם יש עתיד.

==ביוגרפיה==
יסמין פרידמן נולדה בבאר שבע. שירתה בצה"ל ביחידה 108.. היא פועלת לקידום זכויות בעלי חיים, ומובילת מאבקים למען דיור ציבורי. עם הקמת "יש עתיד" הצטרפה לפעילות המפלגתית ובהמשך מונתה למנהלת מחוז באר שבע בתנועת "יש עתיד".

בבחירות לרשויות המקומיות ב-2013 היא נבחרה לחברת מועצת העיר באר שבע מטעם סיעת "אור" בראשות משה ינאי שזכתה בשני מנדטים. לקראת הבחירות ב-2018 היא פרשה מסיעת "אור" והקימה את סיעת "קהילה" שזכתה במנדט אחד בבחירות אלו. במועצת העירייה כיהנה כיושבת ראש הוועדה העירונית לאיכות הסביבה ובעלי חיים. בראש רשימת "יש עתיד" הייתה לראשת הסיעה הראשונה במועצת העיר באר שבע.

בבחירות לכנסת העשרים וארבע הוצבה במקום ה־19 של רשימת יש עתיד, שזכתה ב-17 מנדטים. עם זאת, לאחר כניסתה של יש עתיד לממשלת ישראל השלושים ושש והפסקת חברותה של השרה אורנה ברביבאי במסגרת החוק הנורווגי, היא הושבעה כחברת הכנסת העשרים וארבע. בבחירות לכנסת העשרים וחמש הוצבה במקום ה-20 ברשימה, ונבחרה שנית לכנסת.

==חיים אישיים==
פרידמן, נשואה ואם לבן, ומתגוררת בבאר שבע. מנהלת אורח חיים טבעוני. היא בוגרת תואר ראשון במינהל ציבורי באוניברסיטה הפתוחה, ובוגרת מכון מנדל למנהיגות בנגב.

== קישורים חיצוניים ==

* [https://negev.mandelfoundation.org.il/Fellows/Graduates/Pages/Mandel-Graduates-of-Beer-Sheva-Program.aspx תוכנית מנדל למנהיגות אזורית בבאר שבע: מחזור ג'] באתר מכון מנדל למנהיגות בנגב
* 

==הערות שוליים==

קטגוריה:חברי מועצת העיר באר שבע
קטגוריה:באר שבע: חברי הכנסת
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:חברי הכנסת העשרים וארבע
קטגוריה:חברות הכנסת העשרים וארבע
קטגוריה:חברי הכנסת העשרים וחמש
קטגוריה:חברות הכנסת העשרים וחמש
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חברות הכנסת מטעם יש עתיד
קטגוריה:חברי הכנסת מטעם יש עתיד
קטגוריה:חברי כנסת צמחונים
קטגוריה:ישראלים שנולדו ב-1973
קטגוריה:ישראליות שנולדו ב-1973
ורסיטי

ורסיטי הוא קיצור מקובל למונח "צוותי אוניברסיטה". המשמעות שונה בהתאם לאזור, אך בדרך כלל קשורה לפעילות ספורטיבית.

== ורסיטי בבריטניה ==
בבריטניה, קבוצת אוניברסיטאות או מועדון אוניברסיטאי מתייחס לקבוצות המשתתפות במשחקי אוניברסיטאות בספורט או בתחרויות אחרות בין אוניברסיטאות יריבות. המונח התייחס במקור אך ורק לצוותים בחסות האוניברסיטה, ומתוארך לשנות ה-40 של המאה ה-19.<ref></ref>

בשפה הסקוטית העכשווית המונח ורסיטי לרוב ניתן להחלפה עם האוניברסיטה בהקשרים שאינם קשורים לפעילות ספורטיבית.

== ורסיטי בצפון אמריקה ==
בארצות הברית ובקנדה, קבוצות אוניברסיטאות הן קבוצות האתלטיקה העיקריות המייצגות מכללה, אוניברסיטה, תיכון או בית ספר תיכון אחר. קבוצות כאלה מתחרות מול קבוצות דומות במוסדות חינוך תואמים. קבוצות של קבוצות ספורט של אוניברסיטאות מאורגנות לרוב בכנסים אתלטיים, שהם קבוצות של קבוצות שמשחקות אחת את השנייה באופן קבוע במהלך עונת אתלטיקה נתונה. כהכרה ברמת הביצועים הגבוהה שלהם, ספורטאים בקבוצות אוניברסיטאות מקבלים לעיתים קרובות מכתבי אוניברסיטה. הם מנוגדים לספורט המועדונים של המוסד.

ההבדל העיקרי בין אוניברסיטת ספורט למועדונים הוא המקור לכספים שהוקצו. צוותי ורסיטי מקבלים תמיכה כספית, ציוד ומתקנים מתקציבי מחלקת האתלטיקה במכללות ובאוניברסיטאות. אוניברסיטאות מקצות לעיתים קרובות תקציבי ספורט מועדונים באמצעות מחלקות לחיי סטודנטים בדומה למועדונים אחרים בקמפוס. מכיוון שספורט מועדוני עולה יותר ממועדונים אחרים, על ספורטאי סטודנטים במועדון לשלם על מנת לשחק ולעסוק גם במאמצי גיוס תרומות לקבוצות כדי לשלם עבור זמן המתקנים, ציוד והוצאות קבוצתיות אחרות. ברמות שונות של ספורט מכללות, ספורטאי סטודנטים באוניברסיטאות זכאים למלגות על בסיס כישורי אתלט בלבד או באופן חלקי.

ניתן להשוות בין ורסיטי לרמת ה- ג'וניור ורסיטי (JV), אשר בדרך כלל מיועדת לשכבות פחות מנוסות,<ref></ref> וגם עם ענפי ספורט פנים (IM), שעבורם הקבוצות נמצאות באותו בית ספר (פירוש המילה intramural). "בין הקירות". שחקני JV ו- IM יוכלו אולי לעלות לרמת אוניברסיטה על ידי ביצועים טובים.

== ורסיטי בהולנד ==
בהולנד, ורסיטי הוא מרוץ החתירה הוותיק והיוקרתי ביותר. הוא נערך לראשונה בשנת 1878, והתחיל כמקבילה הולנדית למרוץ הסירות אוקספורד-קיימברידג'.

== ורסיטי בדרום אפריקה ==
בדרום אפריקה ובחלק ממדינות חבר העמים נוספים לרוב משתמשים במקום המילה אוניברסיטה, בהקשרים שאינם קשורים לפעילות ספורטיבית.<ref></ref>

==קישורים חיצוניים==

== הערות שוליים ==

קטגוריה:מונחים בספורט
קטגוריה:מועדוני ספורט
אבהות (סרט)

אבהות (באנגלית: Fatherhood) הוא סרט דרמה אמריקאי המבוים על ידי פול וייץ, עם תסריט שכתב על ידו ועל ידי דנה סטיבנס, המבוסס על ספר הזיכרונות "שתי נשיקות למאדי", שנכתב על ידי מת'יו לוגלין ויצא לאור בשנת 2011. בסרט מככבים קווין הארט, אלפרה וודארד, מלודי הרד, אנתוני קאריגן, ליל רל האוורי, פול רייזר ודוונדה וייז.

הסרט הופק על ידי סרטי קולומביה, ועלה לשידור בשירות הזרמת המדיה נטפליקס ב-18 ביוני 2021.

==תקציר העלילה==
מת'יו לוגלין הוא אלמן טרי, שמוצא את עצמו נאלץ להתמודד עם אחת מהעבודות הקשות ביותר – להיות אב לתינוקת שזה עתה נולדה.

==צוות השחקנים==
* קווין הארט – מת'יו לוגלין, אב אלמן שנאבק לגדל את מאדי לבדו לאחר פטירת אשתו.
* אלפרה וודארד – מריה, חמותו של מת'יו ואימה של ליז. אינה סומכת על מת'יו שיגדל את מאדי לבדו.
* מלודי הרד – מאדי לוגלין, בתו היחידה של מת'יו.
* אנתוני קאריגן – אוסקר, אחד מחבריו הטובים של מת'יו.
* ליל רל האוורי – ג'ורדן, אחד מחבריו הטובם של מת'יו.
* פול רייזר – פול
* דוונדה וייז – סוואן
* טנישה קולינס – טסה
* דברה איורינדה – ליז לוגלין, אשתו המנוחה של מת'יו.

==הפקה==
===פיתוח וליהוק===
במאי 2015, הוכרז כי צ'אנינג טאטום יככב ויפיק את הסרט, שיבוסס על פי ספר זיכרונותיו של מת'יו לוגלין כאב אלמן. בינואר 2019, הוכרז שקווין הארט יחליף את טאטום בתור השחקן הראשי ומפיק הסרט, שיבוים על ידי הקולנוען פול וייץ עם תסריט שכתב לצדה של התסריטאית דנה סטיבנס. במאי 2019 דווח על ליהוקן של מלודי הרד ואלפרה וודארד לצוות השחקנים של הסרט. ביוני 2019 דווח על ליהוקם של אנתוני קאריגן, ליל רל האוורי, פול רייזר ודברה איורינדה לצוות השחקנים של הסרט, שזכויות ההפקה שלו נרכשו על ידי סרטי קולומביה. ביולי 2019, דווח על ליהוקה של דוונדה וייז לצוות השחקנים של הסרט.

==הפצה==
בתחילה, הסרט התעתד לעלות לאקרנים ב-3 באפריל 2020, אך ב-6 בינואר 2020, הוחלט לדחותו ל-8 בינואר 2021. מאוחר יותר באותה שנה, תאריך עלייתו לאקרנים נדחה בשבוע, ל-15 בינואר 2021. עם זאת, ב-30 במרץ 2020 דווח שהוחלט להקדים את עלייתו לאקרנים ל-23 באוקטובר 2020 בעקבות התפרצות מגפת הקורונה. ב-24 באפריל 2020, שוב הוחלט לדחותו ל-2 באפריל 2021, וב-19 בנובמבר 2020, עליית הסרט לאקרנים נדחתה ל-16 באפריל 2021. לאחר מכן, הוכרז כי נטפליקס רכשה מסרטי סוני את זכויות ההפצה הבינלאומיות, ותפיץ אותו דיגיטלית ב-18 ביוני 2021.

==קישורים חיצוניים==
* 

==הערות שוליים==

קטגוריה:נטפליקס: סרטים
קטגוריה:סרטי דרמה אמריקאיים
קטגוריה:סרטי קולומביה
קטגוריה:סרטים על משפחות
קטגוריה:סרטים שלא יצאו לאקרנים בעקבות מגפת הקורונה
ענבר בזק

ח"כ ענבר בזק
עִנְבָּר בֶּזֶק (נולדה ב-10 במאי 1974, י"ח באייר ה'תשל"ד) היא חברת הכנסת לשעבר מטעם מפלגת יש עתיד. בעבר הייתה מרצה באקדמיה ויועצת עסקית וכיום מכהנת כמנכ"לית החברה הכלכלית הגליל העליון.

==ביוגרפיה==
בזק נולדה וגדלה בקיבוץ דן שבאצבע הגליל. בנעוריה, הייתה בזק אלופת ישראל ואלופת המכביה לנוער בריצות למרחקים בינוניים ואף ייצגה את ישראל באליפות העולם לנוער בבודפשט בריצת 1,500 מטר שם זכתה במדליית ארד.

היא למדה בבית הספר התיכון עינות ירדן בקיבוץ עמיר. לאחר לימודיה יצאה לשנת שירות מטעם תנועת השומר הצעיר בתל אביב ולאחר מכן שירתה בצה"ל בפלס"ר נח"ל כמדריכת כושר קרבי.

בזק בעלת תואר ראשון בתקשורת ופסיכולוגיה מאוניברסיטת חיפה ותואר שני במנהל עסקים עם התמחות בשיווק משלוחת אוניברסיטת דרבי בישראל.<ref name=":0"></ref> במהלך התואר הראשון, למדה שנה באוניברסיטת טקסס באוסטין במסגרת חילופי סטודנטים.

בשנים 2015-2000 כיהנה בתפקידי ניהול שונים בתחום השיווק בחברות תנובה, טבעול וטבע נאות.

ב-2008 היא הקימה חברת ייעוץ בשם "דה מרקט", שהתמחה בייעוץ אסטרטגי לחברות, עסקים וארגונים.

בנוסף, עבדה כמרצה בחוג לתקשורת באוניברסיטת חיפה משנת 2013 ועד כניסתה לכנסת ב-2021.

בפברואר 2015 ייסדה בזק תנועה חברתית בשם "עצמאים עושים שינוי" במטרה לאחד את העצמאים ובעלי העסקים הקטנים על מנת להביא שינויי חקיקה שייצרו רשת ביטחון סוציאלית לעצמאים ויפחיתו את הרגולציה לעסקים הקטנים.

בשנת 2016 הצטרפה למטה העצמאים של מפלגת יש עתיד שם הייתה פעילה בגיבוש מצע המפלגה בתחום העצמאים והעסקים הקטנים ובהמשך קיבלה על עצמה גם את ניהול מטה משגב של המפלגה.

בשנת 2018 התמודדה בזק בבחירות לרשויות המקומיות לראשות מועצה אזורית משגב, אך הפסידה לדני עברי.

בשנת 2019 שובצה לראשונה ברשימת יש עתיד, לבחירות לכנסת ה-21, במקום ה-27.

בשנת 2021, שובצה בזק במקום ה-20 ברשימה לכנסת ה-24, ונכנסה לכנסת ב-25 ביוני 2021, במסגרת החוק הנורווגי (לאחר התפטרותה של השרה קארין אלהרר).

בזק הייתה חברה ב וב<ref></ref>, בוועדה המיוחדת לפניות הציבור ובוועדה המיוחדת לענייני התמכרויות, סמים ואתגרי הצעירים בישראל.

בזק הייתה יו"רית משותפת של השדולה ללקויות למידה והפרעות קשב וריכוז, השדולה לפיתוח הגליל והשדולה למאבק בסחר בנשים ובזנות; חברה בשדולה החקלאית ובשדולת העסקים הקטנים; יו"ר אגודת הידידות ישראל-צ'ילה ויו"ר אגודת הידידות ישראל-מקסיקו.

לקראת בחירות לכנסת העשרים וחמש, הודיעה כי לא תתמודד ברשימת יש עתיד לכנסת.

בינואר 2023 מונתה למנכ"לית החברה הכלכלית של הגליל העליון<ref></ref>.

בזק היא תושבת היישוב יובלים<ref name=":0" />. היא נשואה לזיו, בן קיבוץ איילת השחר, ואם לשלושה ילדים.

== קישורים חיצוניים ==

* 
== הערות שוליים ==

קטגוריה:דן (קיבוץ): אישים
קטגוריה:חברות הכנסת מטעם יש עתיד
קטגוריה:חברות הכנסת העשרים וארבע
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:יועצות ישראליות
קטגוריה:יועצים ישראלים
קטגוריה:חברי הכנסת מטעם יש עתיד
קטגוריה:חברי הכנסת העשרים וארבע
קטגוריה:חיילי חטיבת הנח"ל
קטגוריה:חיילות חטיבת הנח"ל
קטגוריה:מנהלות ישראליות
קטגוריה:מנהלים ישראלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:בוגרי תיכון אזורי עינות ירדן
קטגוריה:בוגרי השומר הצעיר
קטגוריה:בוגרות השומר הצעיר
קטגוריה:ישראלים שנולדו ב-1974
קטגוריה:ישראליות שנולדו ב-1974
PMO

PMO (ראשי תיבות של: Project Management Office, תרגום: משרד ניהול פרויקטים) הוא קבוצה או מחלקה בתוך חברה, עסק, סוכנות ממשלתית או תאגיד המגדירים ושומרים על סטנדרטים לניהול פרויקטים בארגון. ה-PMO שואף לתקנן ולהכניס פרקטיקות של חזרה בביצוע פרויקטים. ה-PMO הוא מקור התיעוד, ההדרכה והמדדים בנושאי ניהול וביצוע פרויקטים.

דארלינג & וייט (2016) מציינים שההגדרה של פונקציית ה-PMO התפתחה עם הזמן:
* משרד הפרויקטים של המאה ה-19 היה סוג של ממשל לאומי בענף החקלאות
* ב 1939 מופיע לראשונה המונח 'משרד ניהול פרויקטים'
* הרעיון של ה-PMO בשנות ה-50 מייצג את האופן הקונספטואלי שבו נראה PMO בימינו
* כיום ה-PMO הוא ישות דינמית המשמשת לפתרון בעיות ספציפיות<ref name="auto"></ref>

לעיתים קרובות PMOs מבססים עקרונות ניהול פרויקטים על מתודולוגיות תקניות בתעשייה כגון PRINCE2 או הנחיות כגון PMBOK.<ref></ref>

== ראו גם ==
* ניהול פרויקטים
* מערכת ניהול מסמכים

== הערות שוליים ==

קטגוריה:ניהול פרויקטים
PMBOK

PMBOK (ראשי תיבות של: Project Management Body of Knowledge, תרגום: גוף הידע לניהול פרויקטים) הוא מכלול של מינוחים והנחיות תקניות (גוף ידע) לניהול פרויקטים . גוף הידע דינמי, מתפתח עם הזמן ומוצג בספר "המדריך לגוף הידע לניהול פרויקטים" (המדריך ל-PMBOK או המדריך), ספר שהמהדורה השישית שלו יצאה לאור בשנת 2017. המהדורה השביעית יצאה בשנת 2021 ותורגמה לעברית על ידי הסניף הישראלי של PMI. המדריך הוא מסמך הנובע מעבודות המפוקחות על ידי העמותה לניהול הפרויקטים (PMI), המציע הסמכות CAPM ו-PMP.

חלק ניכר מהמדריך ייחודי לניהול פרויקטים כגון שיטת נתיב קריטי והWBS. המדריך מתאים גם לניהול כללי בנוגע לתכנון, ארגון, איוש, ביצוע ובקרה על פעולות ארגון. תחומי ניהול אחרים החופפים למדריך PMBOK כוללים חיזוי פיננסי, התנהגות ארגונית, מדעי הניהול, תקצוב ושיטות תכנון אחרות.

== קישורים חיצוניים ==

* [https://www.pmi.org/pmbok-guide-standards/foundational/pmbok PMBOK webpage] by the Project Management Institute
* [http://johnmuldoon.ie/wp-content/uploads/2014/08/PMBOK-Summarized.pdf PMBOK Summarized - A remarkbly concise guide to the PMBOK (PDF)]
* [http://www.risk-services.com/DoDExtPMBOKJune2003.pdf US DoD extension to PMBOK Guide (PDF)]
* 

קטגוריה:ניהול פרויקטים
קטגוריה:ספרי ניהול
פאל מרצאלי

פאל מרצאלי (במקור מורגנשטרן, בהונגרית: Marczali Pál; מרצאלי, 17 באוקטובר 1862 – בודפשט, 21 באפריל 1886) היה רופא יהודי-הונגרי מוכשר ביותר וכבר בגילו הצעיר מאוד מונה למרצה באוניברסיטה. הוא נפטר בטרם עת. הוא אחיו הצעיר של ההיסטוריון הנריק מרצאלי.

== ביוגרפיה ==
פאל מרצאלי הוא בנו של הרב מיהאי מרצאלי ושל רוזליה פרייאר. הוא אחיו של ההיסטוריון ופרופסור באוניברסיטה הנריק מרצאלי. לאחר שסיים את לימודיו בתיכון, נרשם פאל מרצאלי לאוניברסיטת בודפשט (בשמו היום אוניברסיטת אטווש לוראנד). הוא נפטר בגיל 23 שנים לאחר מחלה והובא למנוחות אחר הצהריים של ה-23 באפריל 1886 בבית הקברות היהודי ברחוב קוזמה בבודפשט.

== מאמריו ==
מאמריו שפורסמו בכתב העת למדעי הטבע (חלק אחרי מותו):
* 1884. חום גופנו והפיקוד התרמי שלנו,<ref>[http://leporollak.hu/tudomany/eml1892/EML1B-4.HTM A K. M. TERMÉSZETTUDOMÁNYI TÁRSULAT FÉLSZÁZADOS MUNKÁLKODÁSÁNAK VÁZLATA.] 72. old.</ref> 
* 1885. אודות הסיבה להעלאת גירה, ספרות זואולוגית הונגרית.
* 1891. ההשפעות הפיזיולוגיות של כינין (פורסם לאחר מותו)

== לקריאה נוספת ==
* יוז'ף סיניאי: חייהם ויצירותיהם של סופרים הונגרים. 
* ההליקון של מחוז שומוג'. זהו לקסיקון של משוררים, סופרים ואמנים ממחוז שומוג', שחיו במחוז שומוג' זמן מה, או לפחות היו בקשר עם מחוז שומוג'. עורך: אגושט הורטובאג'י. קאפושוואר, 1928. עמוד 123.
* [https://web.archive.org/web/20141103224557/http://opac.pim.hu/index.jsp;jsessionid=4C0EB7D4035AA3A96ABBC5338ED273BF?from_page=result&page=details&dbname=database_osszes&bib1id=20003&bib1field=0&term=139027&too_many_records=false&rc=2&pos=1&offset=1&stepsize=10&oldOffset=100000 פאל מרצאלי במוזיאון הספרותי פטפי] 
* [https://www.geni.com/photo/view/6000000050498414068?album_type=photos_of_me&photo_id=6000000050770497850 הודעת אבל על מותו]

== קישורים חיצוניים ==
* [https://www.arcanum.com/en/online-kiadvanyok/Lexikonok-magyar-irok-elete-es-munkai-szinnyei-jozsef-7891B/m-96B16/marczali-pal-97B6E/ פאל מרצאלי] באתר Arcanum
* [https://www.geni.com/people/Paul-Marczali/6000000050498414068 פאל מרצאלי באתר GENi]

== הערות שוליים ==

קטגוריה:רופאים יהודים הונגרים
קטגוריה:מרצאלי: אישים
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1862
קטגוריה:נפטרים ב-1886
רות שועלי

רות שועלי (נולדה: 16 בינואר 1988) היא זמרת-יוצרת, מלחינה ואשת חינוך ישראלית.

==ביוגרפיה==
שועלי נולדה בחוות בודדים בשער הגיא לתמר זכאי, אשת חינוך, ולאמציה שועלי חקלאי. בגיל שנתיים עברה המשפחה למצפה רמון. היא החמישית בין עשרה אחים. היא בוגרת התיכון לחינוך סביבתי במדרשת בן-גוריון. שועלי עשתה שנת שירות עם נוער בסיכון ושירתה בחיל האוויר. אחיה הוא המשורר והסופר רעואל שועלי. אחותה היא הסופרת והיזמת דריה שועלי.

==קריירה==
שועלי החלה להופיע במועדונים מגיל 24. בין היתר הופיעה בעשן הזמן בבאר שבע, בר גיורא ולבונטין 7 ומועדון הג'אז במצפה רמון. למדה כתיבת שירים בבית הספר מיוזיק בהנחייתה של טל גורדון וכתיבה אצל ערן צור.

בשנת 2017 הייתה חלק מההרכב "נעמי", שהוציא שירים מקוריים והופיע ברחבי הארץ. לאחר מכן פנתה לקריירת סולו והקימה את ההרכב רות שועלי איתו היא מופיעה ברחבי הארץ.

בשנת 2018 השתתפה בגמר שיר-רימון, תחרות תלמידי בית הספר רימון, עם השיר "אלישבע מה נחמדת" שכתבה מרים ילן-שטקליס וביצעו במקור החלונות הגבוהים. השיר הושמע בתוכנית הטלוויזיה פאולה וליאון ובתוכנית הרדיו של יואב קוטנר. קליפ אנימציה לביצוע של שועלי פורסם באתר יוטיוב והוא מונגש לילדים.

בשנת 2020 חברה לשני אחיה, הראפרים אמרי ואביתר שועלי (הידועים בשם הבמה מלכים א'&מלכים ב'), ויחד הוציאו את הסינגל "דקה", קליפ הומוריסטי שצולם תוך שעה וביים אביתר. השיר הושמע בתחנות רדיו רבות וזכה להצלחה. באותה שנה השתתפה בערב מחווה לענבל פרלמוטר בערב השתתפו יהוא ירון, ספיר וולך, זוהר גינזבורג, יעל קופלנד ואחרים.

בשנת 2021 הופיעה בפסטיבל "שאון חורף" בירושלים לצד מירב הלינגר, האחיות ג'משיד, קוסטה קפלן ושחר גוטמן.

==מה רציתי קודם==
בשנת 2019 הוציאה שועלי את הסינגל הראשון "רכבת מרכז" מתוך אלבומה "מה רציתי קודם". השיר עוסק בזרות מול רצון לקרבה והוא זכה להשמעות בתחנות רדיו רבות, בין היתר בכאן 88 ורדיו הקצה. לשיר הופק קליפ אנימציה בבימוי שלה ושל האנימטורית ליבי קנטור.

הסינגל השני "שלא עובר" יצא בשנת 2020 והופק לו קליפ שצולם בגן הילדים שבו עובדת שועלי. את הקליפ ביים חן חפץ. השיר זכה להשמעות רבות והוצג בערוץ 24 וזכה לביקורות טובות.

הסינגל השלישי "אלה רק ידיים", מתאר את המורכבות שבמפגש מיני יצא בשנת 2020. גם הוא הושמע בתחנות הרדיו בין היתר ברשת ג'. לשיר הופק קליפ שביים חן חפץ. יציאת הקליפ לוותה בסדרת מונולוגים על מין בהשתתפות דוד מורדוך, המוזיקאי רותם בר-אור ושועלי עצמה. גם שירה "ערב בקולנוע" עוסק במיניות.
האלבום יצא במרץ 2021 בהפקתה של נטע רם. שירי האלבום הושמעו ברדיו תל אביב, כאן 88 ורשת ג'.

==קישורים חיצוניים==

* [https://timeout.co.il/האנשים-רות-שועלי/ מין מסקרן אותי מגיל צעיר, זה הוביל לסיטואציות לא פשוטות], שני מויאל, מרץ 2021, Time Out
* 

==הערות שוליים==

קטגוריה:זמרות אינדי ישראליות
קטגוריה:מלחינות ישראליות
קטגוריה:זמרות-יוצרות ישראליות
קטגוריה:מלחינים ישראלים
קטגוריה:בוגרות התיכון לחינוך סביבתי במדרשת שדה בוקר
קטגוריה:בוגרי התיכון לחינוך סביבתי במדרשת שדה בוקר
קטגוריה:זמרות להט"ביות ישראליות
קטגוריה:זמרים להט"בים ישראלים
קטגוריה:ישראלים שנולדו ב-1988
קטגוריה:ישראליות שנולדו ב-1988
יניב והבה

יניב והבה (נולד ב-4 בפברואר 1979) הוא כדורגלן עבר ישראלי, ששיחק בעמדת השוער.

==קריירה==
והבה נולד וגדל בשכונת כפר שלם שבדרום תל אביב ובגיל 8 הצטרף לקבוצת הילדים של בני יהודה. בעונת 1997/1998 הצטרך לקבוצה הבוגרת, בה שימש כשוער שני. ב-2 במאי 1998, והבה ערך את הופעת הבכורה שלו בקבוצה הבוגרת בהפסד 1–4 להפועל חיפה. בעונת 2000/2001 הפך לשוער הראשון של המועדון, אך בתום העונה ירדה בני יהודה לליגה הלאומית.

בקיץ , והבה הושאל לבני סכנין עמה היה שותף לעליה של המועדון לליגת העל לראשונה בתולדותיו ואף השתתף עמם במעמד חצי גמר גביע המדינה. בסיום תקופת ההשאלה חזר לבני יהודה לעמדת השוער הראשון, בתפקיד זה שימש כעונה וחצי אז איבד את מקומו ליוסי שקל.

בקיץ , והבה הושאל להפועל ירושלים, במדיה שיחק שנתיים.

בהמשך הקריירה, והבה שיחק בהפועל רמת גן, הפועל ראשון לציון, הפועל אשקלון והכח עמידר רמת גן.

==מחוץ לכדורגל==
ב-23 באפריל 2005, והבה שוחרר למעצר בית לאחר שהיה מעורב בקטטה מחוץ למועדון ריקודים בתל אביב.

ב-11 באפריל 2006, והבה נעצר בחשד לגניבת תיקים בסיוע של שני אנשים נוספים.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בני יהודה תל אביב
קטגוריה:כדורגלני בני סכנין
קטגוריה:כדורגלני הפועל ירושלים
קטגוריה:כדורגלני הפועל רמת גן
קטגוריה:כדורגלני הפועל ראשון לציון
קטגוריה:כדורגלני הפועל אשקלון
קטגוריה:כדורגלני הכח עמידר רמת גן
קטגוריה:ישראלים שנולדו ב-1979
דייוויד מלפאס

דייוויד רוברט מלפאס (נולד ב-8 במרץ 1956) הוא כלכלן אמריקאי, המכהן כנשיא קבוצת הבנק העולמי מאפריל 2019. מלפאס כיהן בעבר בתפקיד סגן מזכיר האוצר בממשל דונלד טראמפ, ובתפקידים שונים בממשל רייגן ובממשל ג'ורג' וו. בוש. הוא היה הכלכלן הראשי של חברת במשך שש השנים שקדמו לקריסתה.

==קורות חייו==
מלפאס נולד בצפון מישיגן. סיים תואר ראשון בפיזיקה במכללה בקולורדו ספרינגס, ותואר שני במנהל עסקים ב. לאחר מכן למד כלכלה בינלאומית בבית הספר לשירות החוץ באוניברסיטת ג'ורג'טאון. הוא דובר ספרדית, רוסית וצרפתית. משנת 1977 עד 1983 עבד כרואה חשבון ויועץ כלכלי בחברות פרטיות בפורטלנד ובשיקגו.

שימש כיועץ בממשל רונלד רייגן ובממשל ג'ורג' וו. בוש. בין השאר עסק בנושאי תכנון תקציבי ומדיניות חוץ, בהם תוכנית לקידום עסקים קטנים באמריקה הלטינית, ותוכנית להפחתת מיסים שיושמה בשנת 1986. שימש כאחד הנציגים של המפלגה הרפובליקנית בוועדת הכלכלה של הקונגרס בשנים 1989―1990, והיה חבר בוועדת ניהול התקציב של הקונגרס בשנים 2002–2003.

מלפאס היה הכלכלן הראשי של חברת במשך שש השנים שקדמו לקריסתה במשבר הכלכלי העולמי של 2008. החברה נמכרה לג'יי פי מורגן צ'ייס במרץ 2008 תמורת 6% מערכה.

בשנת 2010 ניסה להיבחר לנציג מחוז ניו יורק של המפלגה הרפובליקנית בסנאט של ארצות הברית, אך לא זכה. הוא כתב טורים כלכליים עבור פורבס ועבור וול סטריט ג'ורנל, ומתארח בתוכניות טלוויזיה. כמו כן הוא ישב במועצת המנהלים במספר חברות.

==תחזיות כלכליות==
לפני המשבר הכלכלי העולמי (2008) פרסם מלפאס תחזיות כלכליות לפיהן בועת הנדל"ן בארצות הברית לא קיימת. בשנת 2007 כתב מלפאס בוול סטריט ג'ורנל: "שווקי הדיור והמשכנתאות אינם חלק גדול מכלכלת ארצות הברית, ואינם מייצרים הרבה מקומות עבודה ... תיקונים בשוקי הדיור והמשכנתאות יוסיפו ככל הנראה להתרחש במקביל לצמיחה כלכלית בארצות הברית."

לאחר המשבר, בשנת 2011, הוא קרא להעלות את שער הריבית, בזמן שרוב הכלכלנים האמינו שהדבר יפגע במשק.

==סגן מזכיר האוצר של ארצות הברית==
החל מחודש מאי 2016 מלפאס השתתף בקמפיין לנשיאות של דונלד טראמפ כיועץ כלכלי בכיר. הוא הופיע לעיתים קרובות בטלוויזיה וברדיו, ופרסם מאמר בניו יורק טיימס תחת הכותרת "למה הכלכלה שלנו זקוקה לטראמפ."

במרץ 2017 הודיע הבית הלבן כי מלפאס הוא המועמד של הנשיא טראמפ לתפקיד סגן מזכיר האוצר של ארצות הברית לעניינים בינלאומיים. המינוי אושר על ידי הסנאט של ארצות הברית ב-3 באוגוסט 2017. מלפאס יישם בתפקידו את המדיניות שהותוותה על ידי טראמפ, ונקט עמדה תקיפה נגד הרפובליקה העממית של סין.

==נשיא הבנק העולמי==
בפברואר 2019 הכריז הנשיא טראמפ על מלפאס כמועמד לנשיא הבנק העולמי, לאחר שג'ים יונג קים הודיע על התפטרותו. הכרזה זו הפתיעה רבים, מכיוון שמלפאס הביע ביקורת רבה על המוסד ואמר שהוא מעוניין לבצע שינוי כולל בהתנהלות הבנק העולמי. הוא החל לכהן בתפקיד זה ב-9 באפריל 2019.

עם התפשטות מגפת הקורונה בעולם הודיע כי הבנק העולמי יתמוך במדינות עניות בהתמודדותן עם המגפה. בתחילת שנת 2021 הודיע כי הבנק העולמי יממן חיסונים נגד קורונה באפריקה בסך 12 מיליארד דולר.

הוא הודיע בפברואר 2023 כי הוא מסיים את תפקידו ביוני 2023, שנה לפני סוף כהונתו.

==חיים אישיים==
דייוויד מלפאס נשוי לאדל, פעילה במפלגה הרפובליקנית. הם מתגוררים במנהטן.

== קישורים חיצוניים ==

* 

== הערות שוליים ==

קטגוריה:נשיאי הבנק העולמי
קטגוריה:בוגרי מכללת קולורדו
קטגוריה:בוגרי אוניברסיטת דנוור
קטגוריה:אמריקאים שנולדו ב-1956
החלטה 476 של מועצת הביטחון של האו"ם

החלטת 476 של מועצת הביטחון של האו"ם, היא החלטה של מועצת הביטחון של האו"ם שהתקבלה ב-30 ביוני 1980. ההחלטה מצהירה כי "לכל הצעדים והפעולות החקיקתיות והמינהליות שננקטו על ידי ישראל, הכוח הכובש, המתיימרים לשנות את אופייה ומעמדה של העיר הקדושה ירושלים אין כל תוקף חוקי. וכי הם מהווים הפרה בוטה של אמנת ז'נבה הרביעית".<ref></ref>

ההחלטה התקבלה, לאחר שבאותו היום, ב-30 ביולי 1980 אושר בכנסת חוק יסוד: ירושלים בירת ישראל.

ההחלטה התקבלה: 14 מתוך 15 מדינות תמכו, וארצות הברית נמנעה ולא ממשה את זכות הווטו שלה.

בהמשך, קיבלה מועצת הביטחון של האו"ם ב-20 באוגוסט 1980 את החלטה 478 שקוראת לביטול חוק יסוד: ירושלים בירת ישראל. בעקבות ההחלטה, העבירו כל 13 המדינות את שגרירויותיהן מירושלים, רובן לתל אביב, אולם פרגוואי ובוליביה מחזיקות שגרירויות במבשרת ציון, שאיננה נחשבת כחלק מהעיר. הולנד השאירה בירושלים משרד של השגרירות לשירות תושבי העיר.

== ראו גם ==
* הסכסוך הישראלי-פלסטיני
* מעמדה הבינלאומי של ירושלים

== הערות שוליים ==

476
476